૭મી જૂન ૨૦૧૮નો દિવસ એમ તો સામાન્ય દિવસ જ રહેવાનો હોવા છતાં તે દિવસ માટેની ભારતભક્ત નાગરિકોના મનમાં ભારે ઉત્તેજના જોવા મળી રહી છે. રા. સ્વ. સંઘ ગત દર વર્ષથી ભારતમાતાને વિશ્ર્વફલક પર ગૌરવવંતુ સ્થાન અપાવવા કર્મઠતા, ધ્યેયનિષ્ઠા અને શિસ્ત સાથે કાર્યરત છે. સંઘના ઇતિહાસ અને વિકાસમાં અવહેલના વિરોધ કે પ્રશંસા સહજ ક્રમમાં અનુભવવા મળ્યાં છે. કુલ મળીને રાષ્ટ્રહિત માટે કટિબદ્ધ સંઘ માટે વર્તમાન સમયમાં કેટલાક રાજકીય નેતાઓને બાદ કરતાં વિરોધ ભાગ્યે જ જોવા- સાંભળવા મળે છે. ૭મી જૂનના રોજ સંઘ સ્વયંસેવકના પ્રશિક્ષણના મહત્ત્વના એવા તૃતીય વર્ષ પ્રશિક્ષણ વર્ગના જાહેર સમારોહમાં ભારતના પૂર્વ રાષ્ટ્રપતિ શ્રી પ્રણવ મુખરજીએ વિશેષ અતિથિ તરીકે પધારવા અનુમતિ આપતાં કેટલાક કોંગ્રેસ સહિતના છદ્દમ બિનસાંપ્રદાયિક નેતાઓના પેટમાં તેલ રેડાયું છે.